Lhakpa Tensing Sherpa mejo conosesto cofà Apa Sherpa el ze un alpinista nepałezo de etnia sherpa. Portatore d'alta cuota, el ze uno dei do omani che el ga scalà pì volte ła sima de l'Everest belché vint-uno volte, intrà el 1990 e el 2011. El ga tacà laorar cofà che portator a dòdaze ani par sostegnere ła fameja dopo ła morte de so pare. Inte el 1988 el ga partesipà a ła so prima spedision inte l'Everest, e inte el 1990 inte el corso de na spedision internasionałe el ze rivà par prima volta ła sima. Maridà e co trè fiołi, oltre a ła so atività de alpinista Apa el ga de łe conferense in volta par el mondo inte łe cuałe el conta de łe so esperiense de escałasion.